Lav et referat af nedenstående tekst:

Tekst:
Syv personer, seks mænd og én kvinde, er sigtet for overtrædelse af loven om euforiserende stoffer, efter Nordjyllands Politi slog til i en koordineret aktion i Brønderslev. Det oplyser politiet i en pressemeddelelse fredag eftermiddag. Ved aktionen blev der alle otte steder, hvor politiet slog til, fundet mindre mængder af narkotika i form af hash, amfetamin, kokain og svampe. De sigtede personer er i alderen 26 - 55 år. - Alle personerne stammer fra lokalområdet, og vi har sigtet dem for overtrædelse af loven om euforiserende stoffer, siger politikommisær Mikkel Brügmann, der leder efterforskningen. Politiet oplyser desuden, at der også er rejst to sigtelser for overtrædelser af våbenloven, da der på to af adresserne blev fundet en såkaldt totenschläger og en ulovlig kniv, ligesom yderligere en person, der var til stede på en af adresserne, blev sigtet for tyveri af havemaskiner. Alle de sigtede personer vil modtage forskellige bødestraffe.

Referat:
Nordjyllands Politi har sigtet syv personer, efter der blev fundet flere forskellige euforiserende stoffer otte steder i Brønderslev.